PRIMĂRIA MUNICIPIULUI SATU MARE

SERVICIUL INVESTIȚII – GOSPODĂRIRE - ÎNTREȚINERE

DIRECŢIA ECONOMICĂ

NR. **25723** /20.04.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea Studiului de Fezabilitate și a indicatorilor tehnico-economici la obiectivul de investiții „**Modernizare strada Stupilor**”

Obiectivul general al proiectului este amenajarea tramei stradale pentru creștearea condițiilor de desfășurare a traficului auto si pietonal pe strada Stupilor. Având în vedere nevoia continuă de îmbunătățire a infrastructurii rutiere, considerăm oportună și necesară realizarea acestui obiectiv de investiții.

Elaboratorul Studiului de Fezabilitate este S.C. GASI STUDIO GROUP S.R.L., în calitate de proiectant general.

**INDICATORI TEHNICO-ECONOMICI PROPU ȘI ÎN PROIECT**

Valoarea totală a investiției: 4.914.703,12 lei (fără TVA)

din care:

construcții - montaj: 4.211.731,64 lei (fără TVA)

**CAPACITĂȚI**

În urma realizării investiției propuse, vor rezulta următoarele:

* Lungime străzii - 1002,00 m
* Lățime parte carosabilă – 5,50 m
* Lățime acostamente – 2x0,50 m
* Suprafață carosabil – 5.551,00 mp
* Suprafața trotuarelor - 835 mp
* Șant betonat – 776 m
* Accese la proprietăți – 41 buc

Durata de realizare a acestui obiectiv de investiții este estimată la 14 luni, din care 2 luni elaborarea Proiectului Tehnic și 12 luni Execuția lucrărilor.

Sunt respectate prevederile art. 1, alin (5), coroborate cu prevederile art. 4 alin (10) din Ordonanța de Urgență 95/2021.

Raportat la prevederile din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….” și cele privitoare la asigurarea resurselor financiare din același act normativ ”.....Nicio cheltuială nu poate fi înscrisă în bugetele prevăzute la art. 1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finantare”,

În baza prevederilor art.129, aliniat (2), lit. b) din O.U.G. 57/2019 privind Codul administrativ, cu modificările și completările ulterioare.

În temeiul prevederilor art. 139, alin. (3), lit. g) și prevederile art. 196, alin (1), lit. a) din O.U.G nr. 57/2019 privind Codul administrativ, cu modificările și completările ulterioare,

Față de cele prezentate mai sus și ținând cont de documentația suport (Proces verbal al comisiei Tehnico-Economice cu nr. 25437/20.04.2023), proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu Investiții

**Gospodărire-Întreținere**

Ec. Ursu Lucia ing. Szűcs Zsigmond

Anexe:

- referat nr. 23491/06.04.2023 privind înaintarea spre avizare Comisiei tehnico-economice a Studiului de fezabilitate și a indicatorilor tehnico-economici ai obiectivului de investiție ***Modernizare strada Stupilor***

- proces - verbal nr. 25437/20.04.2023, al comisiei tehnico-economice,